OpenLLM-France/wikimedia huggingface dataset:
# Baradust

«Baradust» té aquests significats:
* Districte de Baradust districte kurd d'Iraq (prop de la frontera nord-est)
* Baradust (Iran) o Sumay Baradust, comarca kurda de l'Iran entre Targavar i Kotur, amb Cehrik Kala com a capital
* Baradust o Bradost, principat kurd a l'oest del llac Urmia
# Comtat d'Évreux

El comtat d'Évreux fou un estat feudal del ducat de Normandia creat pel duc Ricard I de Normandia amb la comarca d'Évreux (l'Évrecin) per defensar la frontera a la zona contra els senyors de Belleme i els comtes de Chartres. El va donar al seu fill bastard Robert I el 989. Va passar a la corona francesa el [22 de maig] del 1200 pel tractat de Goulet i després fou donat a un príncep francès. Finalment fou un ducat pairia el 1569.

## Llista de comtes i ducs

* Robert el Danès 989-1037 (arquebisbe de Reims)
* Ricard d'Évreux (fill) 1037-1067
* Guillem (fill) 1067-1118
* Agnès (germana) 1118-?
* Amauri I (III) de Montfort (marit) 1118-1137
* Amauri II (IV) (fill) 1137-1140
* Simó III de Montfort (I) el Calb (germà) 1140-1181
* Amauri III de Montfort (V) (fill) 1181-1182
* Amaurí IV de Montfort (VI) (fill) 1182-1195
* Ocupat per Felip August 1195-1196
* Joan Sense Terra 1196-1200, Amauri IV renuncia el 1200
* Simó IV de Montfort (II) (germà d'Amauri III) reclama 1200-1218
* A la corona 1200-1298
* Lluís de França (germà de Felip IV de França) 1298-1319
* Felip III Evreux (fill, rei de Navarra) 1319-1343
* Carles II de Navarra (fill, rei de Navarra) 1343-1349
* Confiscació per la corona 1349-1378
* Carles III de Navarra (fill de Carles el Dolent) 1378-1404
* Cedit a la corona a canvi d'una renda 1404
* A la corona 1404-1405
* Joan Stuart conestable de França 1405-1424
* A la corona 1424-1569
* Ducat pairia 1569
* Francesc de França (germà de Carles IX de França) 1569-1584 (duc d'Alençon)
* A la corona 1584-1651
* Frederic Maurici de la Tour d'Auvergne, duc de Bouillon, vescomte de Turena, etc. 1651-1652
* Jofré Maurici (fill) 1652-1721
* Manel Teodosi (fill) 1721-1730
* Carles Jofré (fill) 1730-1771
* Jofré III Carles Enric (fill) 1771-1789 (mort 1792)
* Suprimit per la revolució
# El peix Irisat

El peix Irisat és un llibre infantil publicat l'any 1992 per Marcus Pfister (Berna, 1960). Aquest conte fa referència a la importància del valor de compartir i l'egoisme. La llengua d'origen d'aquest conte és l'alemany i consta de diverses traduccions, com per exemple: el català (El peix Irisat), el castellà (El pez arcoiris) i l'anglès (The rainbow fish), entre d'altres.
A més a més, hi ha una sèrie basada en aquest conte als Estats Units, anomenada The Rainbow Fish.

## Sinopsi

El llibre El peix Irisat tracta sobre un peix d'escames lluents, el qual és el més bonic de tot l'oceà. Tots els altres peixos com el veuen tan bonic volen tenir les seves escames, però a l'hora de demanar-li alguna el peix irisat es nega a compartir-les. Després d'aquest fet, el peix Irisat es troba tot sol. És per això que s'apropa a una cova on hi ha un pop el qual dona consells. Arran d'aquesta conversa, s'adona que per no quedar-se sol ha de compartir les seves escames amb els altres peixos. Finalment comparteix totes les seves escames menys una amb els altres peixos, gràcies a això tots són feliços.

## Referències

* ANIKA entre libros. (s. f, s. f). Marcus Pfister. ANIKA entre libros. Retrieved 11 12, 2020, from https://www.anikaentrelibros.com/autores/m/marcus-pfister/#:~:text=Marcus%20Pfister%20naci%C3%B3%20en%20Berna,en%201986%20por%20NorS%C3%BCd%20Ediciones
* LÓGUEZ EDICIONES. (s. f, s. f s. f). Autores. Marcus Pfister. LÓGUEZ EDICIONES. Retrieved 11 19, 2020, from https://www.loguezediciones.es/autores/ficha?id=305
# Germaine Deluermoz

Germaine Deluermoz, més coneguda com a Germaine Dermoz (París, 1889-ibídem, 7 de novembre de 1966) va ser una actriu francesa.
De família d'actrius, era germana de Jeanne Delvair i tia de Annabella. Va començar en la companyia de Réjane i es va incorporar a la Comédie Française.
En 1912 va ser contractada per la productora cinematogràfica Eclipsi, sent una de les primeres actrius cèlebres del període mut del cinema francès. En la seva carrera destaca la pel·lícula de 1922 La souriante Madame Beudet, de Germaine Dulac, adaptació d'una obra teatral de Denys Amiel i André Obey.
Va intervenir també en pel·lícules com El ball (Le Bal, 1931), de Wilhelm Thiele; Nits moscovites (Les nuits moscovites, 1934), d'Alexis Granowsky; i Monsieur Vincent (1947).

## Referències

* 1 2 3 4 Gubern, Román. Enciclopedia universal ilustrada europeo-americana Supl. anual 1965-1966 (en castellà). Madrid: Espasa-Calpe, 1976, p. 287. ISBN 8423945979.
# Monarca alatacat

El monarca alatacat (Symposiachrus guttula) és un ocell de la família dels monàrquids (Monarchidae).

## Hàbitat i distribució

Habita els boscos a les illes Aru i a Waigeo, Batanta, Salawati i Misool, a les illes Raja Ampat Nova Guinea, D'Entrecasteaux i Louisiade.

## Referències

* ↑ «Monarca alatacat». Cercaterm. TERMCAT, Centre de Terminologia. Rev. 10/05/2023(català)
# Vieques

Vieques és un municipi-illa de Puerto Rico localitzat al mar Carib, també conegut amb el nom de Isla Nena. Està situat a 6 km al sud-est de l'illa de Puerto Rico i a 14 km al sud de l'illa Culebra.
El seu nom provès del nom taïno de l'isla, Bieque, que significa illa o terra petita. El municipi està dividit en 8 barris: Florida, Isabel II (pueblo), Llave, Mosquito, Puerto Diablo, Puerto Ferro, Puerto Real y Punta Arenas.
La Marina dels Estats Units d'Amèrica ocupà més de la meitat de l'illa des de 1941 fins a 2003, el que provocà protestes per l'expropiació de les terres i la presència militar.

## Galeria

* Platja Esperanza, amb l'illot Cayo de Afuera al fons
* Platja Navio
* Arbre ceiba amb mes de 300 anys (2005)
* Ajuntament barri Isabel Segunda
* Fort de Vieques o Conde de Mirasol (1845) a Isabel II

## Referències

* 1 2 Grupo Editorial EPRL «Vieques» (en castellà). Enciclopedia de Puerto Rico. Fundación Puertoriqueña de las Humanidades, 14-06-2015 [Consulta: 29 juny 2015].
* ↑ «American FactFinder». Oficina del cens dels EUA. [Consulta: 9 juny 2015].
* ↑ «Centenars de persones ocupen els terrenys que deixa la Marina dels EUA a Vieques». La Vanguardia, 01-05-2003 [Consulta: 13 juny 2015].

## Enllaços externs

* Directori de municipis, Vieques Arxivat 2015-06-16 a Wayback Machine. a la web oficial de l'Estat Lliure associat de Puerto Rico (castellà)
# Al-Hem

Al-Hem (pronunciat alcem), el forçut de Gorga és un personatge de la cultura popular valenciana, propi de les comarques del Comtat, i herencia del nostre passat morisc.
És un morisc llegendari que visqué grans aventures durant els seus més de cent anys. És de gran altura, cabells eriçats i mal pentinats, tan fort (amb braços com les soques d'un garrofer) que feia ell mateix d'airet; a més era capaç de tombar-te de tos d'una alenada.

## Referències

* 1 2 Gisbert 2010, p. 120-121
* 1 2 Els nostres Espantacriatures Tipografia La Moderna Consulta 8 de novembre del 2016

## Bibliografia

* Gisbert, Francesc. Màgia per a un poble. Picanya: Edicions del Bullent, 2010. ISBN 978-84-96187-88-7.
# Constantijn Huygens

Constantijn Huygens (La Haia, 4 de setembre de 1596 –La Haia, 28 de març de 1687) fou un dels principals poetes clàssics de l'Edat d'Or neerlandesa, i pare del famós científic neerlandès Christiaan Huygens.

## Biografia

Nascut en el si d'una família aristocràtica de la Haia, Constantijn Huygens va rebre una sòlida formació humanística que li va permetre, ja als seus anys juvenils, escriure versos tant en llatí com en francès i neerlandès. Com a diplomàtic i secretari de la cort d'Holanda, va mantenir diversos contactes internacionals amb literats, científics i filòsofs de l'època -per exemple, Descartes-. Conforme a l'ideal renaixentista aristocràtic del uomo universale, va practicar diferents «arts» -enginyer, traductor, músic...- amb igual facilitat, però sobretot la poesia.
Sota la influència, al principi, del petrarquisme manierista i tal vegada dels poetes metafísics, el seu art va evolucionar passant del fàcil academicisme dominant a una expressió més personal. Huygens va saber combinar la retòrica intelectualista i complicada del petrarquismo estandarditzat amb el seu humor satíric, el qual no li va impedir posar en vers els seus assumptes sentimentals ni intervenir als debats religiosos i polítics del seu temps -Huygens va ser un fervent monàrquic i calvinista-.

## Obra

La forma de l'epigrama era la que millor quadrava al seu caràcter. Les obres Batava Tempe (1621), el títol de les quals fa al·lusió a un conegut lloc d'esbarjo de la literatura clàssica, traslladat al país holandès, 't Costelick Mal, 1622 i Eufrasia Ooghentroost, 1647, revelen aquesta mescla de sàtira i commovedor lirisme. A més, la seva poesia està impulsada per un càlid amor a la pàtria i als bells paisatges d'Holanda. Va publicar els seus poemes neerlandesos i neolatinos sota el títol Otiorum jibri sex, 1625.
Els poemes holandesos van aparèixer separadament amb el títol Korenbloemen, 1658, edició augmentada el 1672. La seva poesia neolatina, que es distingeix així mateix per un càlcul intelectualista i un humor satíric, va ser compilada en Momenta desultoria, 1644. També va escriure una autobiografia en llatí. La seva obra més coneguda és la comèdia Triintle Cornelis,1657, peça d'un realisme amb freqüència escabrós i satíric, fàcilment adaptable encara avui dia a les exigències de la posada en escena moderna.

## Referències

El contingut d'aquest article incorpora material de la Gran Enciclopèdia Rialp que mitjançant una autorització permet agregar continguts i publicar-los sota llicència GFDL L'autorització va ser revocada l'abril del 2008, així que a partir d'aquesta data no és permès d'afegir més contingut d'aquesta enciclopèdia.

## Bibliografia

* Bachrach, A. G. H. Sir C. Huygens and Britain: 1596-1687. A pattern of cultural exchange, vol. I: 1596–1619, Leiden-Oxford, 1962.
* Mit, J. Driernaal Huygens, Assens, 1966.
# Galene

Galene (en grec antic Γαλήνη) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
El seu nom significa la serenor, la quietud del mar, i els antics creien que aquesta nereida personificava els mars tranquils.
La cita Hesíode a la llista on enumera les nereides. Eurípides diu que Galene era filla de Pontos. Pausànias diu que tenia una estàtua al costat de la de Talassa, entre les ofrenes a Posidó que hi havia a la ciutat de Corint.

## Referències

* ↑ Hesíode. Teogonia, 240-241
* ↑ Alberich i Mariné, Joan (dir.). Doccionari grec-català. Barcelona: Enciclopèdia Catalana, 2015, p. 448. ISBN 9788441224223.
* ↑ Bane, Theresa. Encyclopedia of fairies in world folklore and mythology. Jefferson, North Carolina: McFarland, 2013, p. 155. ISBN 9780786471119.
* ↑ Hesíode. Teogonia, 245
* ↑ Eurípides. Helena, 1457
* ↑ Pausànias. Descripció de Grècia, II, 1, 7
# Montcau (Rupit i Pruit)

El Montcau és una muntanya de 1.166,9 metres que es troba entre els municipis de Rupit i Pruit i de l'Esquirol, a la comarca catalana d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Wanchese

Wanchese és una concentració de població designada pel cens del Comtat de Dare a l'estat de Carolina del Nord (Estats Units d'Amèrica). Roanoke

## Demografia

Segons el cens del 2000, Wanchese tenia 1.527 habitants., 614 habitatges i 432 famílies. La densitat de població era de 125,7 habitants per km².
Dels 614 habitatges en un 32,7% hi vivien nens de menys de 18 anys, en un 57,8% hi vivien parelles casades, en un 9,8% dones solteres, i en un 29,5% no eren unitats familiars. En el 22,6% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,96.
Per edats la població es repartia de la següent manera: un 23,4% tenia menys de 18 anys, un 8% entre 18 i 24, un 32,4% entre 25 i 44, un 24,1% de 45 a 60 i un 12% 65 anys o més.
L'edat mediana era de 37 anys. Per cada 100 dones de 18 o més anys hi havia 98,8 homes.
La renda mediana per habitatge era de 39.250 $ i la renda mediana per família de 43.173 $. Els homes tenien una renda mediana de 28.958 $ mentre que les dones 21.591 $. La renda per capita de la població era de 17.492 $. Entorn del 5,1% de les famílies i el 8,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wanchese». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wanchese». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Alaunus

En la mitologia celta, Alaunus o Alaunius era un déu gal de la curació i de la profecia.
El seu nom és conegut per les inscripcions trobades en Lurs (Alps de l'Alta Provença) al sud de França, i en Mannheim a l'oest d'Alemanya. En aquesta última inscripció, Alaunus s'utilitza com un epítet de Mercuri. El nom d'aquesta deïtat també es troba en topònim i hidrònims.

## Etimologia

L'etimologia del nom és incert. Alguns connecten amb l'arrel protocelta reconstruïda com *alo- (aliment, elevar, nodrir), però Matasović ho descarta. Nicolaisen connecta els diferents hidrònims a l'arrel protoindoeuropea, reconstruint com *el- o *ol- (fluir o rierol).

## Topònims

La seva forma femenina Alauna apareix en el nom de ciutats de l'època romana:
* Alauna o Alaunia (actualment Valognes, Normandia)
* Alauna (actualment Maryport, Cúmbria)
* Alauna, Alunna o Alavana (actualment Watercrook, Cúmbria)
* Alauna (actualment Alcester, Warwickshire)
* Alauna Veniconum (actualment Ardoch, Perthshire)
* Alauna (actualment Whittingham, Northumberland)
i en el riu Aln (Northumberland) i Aulne (Bretanya)

## Notes

* ↑ On apareix en grec en el cas datiu: Αλανειουι, Alaneioui.

## Referències

* ↑ L'Arbre Celtique. "Alaunus" i "Alaunius".
* ↑ Matasović, 2009, p. 30.
* ↑ Nicolaisen, 1976, p. 186.

## Bibliografia

* Ellis, Peter Berresford. Dictionary of Celtic Mythology (en anglès). Oxford Paperback Reference), Oxford University Press, 1994. ISBN 0-19-508961-8.
* Jubainville, H. D'arbois de. Os Druidas - Os Deuses Celtas com Formas de Animais (en portuguès), 2003. ISBN 85-7374-674-2.
* Matasović, Ranko. Etymological Dictionary of Proto-Celtic (en anglès). Leiden: Kloninklijke Brill, 2009.
* Monaghan, P. The Encyclopedia of Celtic Mythology and Folklore (en anglès). Nova York: Facts on File, 2002.
* Nicolaisen, W.F.H.. Scottish Place-names: Their Study and Significance (en anglès). Batsford: Anova Books, 1976. ISBN 978-0-7134-5234-1.
* Wood, Juliette. The Celts: Life, Myth, and Art (en anglès). Thorsons Publishers, 2002. ISBN 0-00-764059-5.
Temes de la mitologia celta :
Part de {{Mitologies europees}} :
Temes generals :
Mitologia irlandesa :
Mitologia escocesa :
Mitologia gal·lesa :
Mitologia bretona :
Vegeu també: Mitologia de les illes Hèbrides, {{Mitologia gal·lo-britònica}}, {{Mitologia gallega}}, {{Mitologia irlandesa (Ulster)}} i {{Llegenda del Rei Artús}} :
# Bernhard Friedmann

Bernhard Friedmann (Ottersweier, 8 d'abril de 1932) és un polític alemany militant de la CDU. Ha estat president del Tribunal de Comptes Europeu.

## Vida

Bernhard Friedmann es va graduar a l'escola secundària de Sasbach a Achern i es va llicenciar en economia a la Universitat Albert-Ludwig de Friburg de Brisgòvia. En 1961 hi fou membre de diverses fraternitats catòliques estudiantils alemanyes com la K.D.St.V. Hohenstaufen. Es va doctorar en economia el 1960 amb la tesina Deflationierungsmethoden im Rahmen der volkswirtschaftlichen Gesamtrechnung (Deflació dins dels comptes nacionals) i es doctorà a la Universitat de Friburg de Suïssa.
Des de 1965 va treballar inicialment per a l'antic Deutsche Bundespost, posteriorment Ministeri Federal de Serveis Postals (1965 Postrat 1967 Oberpostrat 1969 Oberpostdirektion director). A finals de 1974 va treballar com a gerent general de la final de 1974 a la Deutsche DATEL Gesellschaft für Datenfernverarbeitung mbH de Darmstadt Després fou director de correus de Karlsruhe.

## Carrera política

A les eleccions federals alemanyes de 1976 fou elegit diputat al Bundestag per la CDU pel Wahlkreis Rastatt/Baden-Baden/Ettlingen. El 5 de febrer de 1990 va renunciar al seu escó i fou substituït per Siegfried Hornung. Durant aquest període fou cap del grup parlamentari CDU/CSU de la Comissió de Pressuposts del Bundestag, President del Comitè d'Auditoria i President del Comitè de Subvencions per a despeses de defensa. El seu llibre publicat l'any 1987 Einheit statt Raketen – Thesen zur Wiedervereinigung Deutschlands als Sicherheitskonzept (Unitat en lloc de míssils. Tesi sobre la reunificació d'Alemanya com a concepte de seguretat) va ser objecte d'un intens debat. Del 1990 al 2001 Friedmann va ser el representant alemany al Tribunal de Comptes Europeu, i en fou el president de 1996 a 1999. Després es va retirar.

## Activitat privada

En 1995 ha estat nomenat professor honorari de ciència política europea a la Universitat de Friburg de Brisgòvia i en 1997 va rebre un doctorat honorari de la Universitat de Sibiu (Hermannstadt) a Romania. El mateix any va rebre el premi mediambiental Euronatur-Umweltpreis.
El 2003 fou nomenat president del Studienzentrum Weikersheim. En 2003 també va crear la Bernhard Friedmann-Stiftung amb seu a Ottersweier. Bernhard Friedmann està casat i té tres fills. Viu a Ottersweier, Baden, on es dedica a temps parcial a l'agricultura.

## Obres

* Einheit statt Raketen. Thesen zur Wiedervereinigung Deutschlands als Sicherheitskonzept. Busse und Seewald, Herford 1987, ISBN 3-512-00826-7.
* amb Christa Randzio-Plath: Unternehmen Osteuropa – eine Herausforderung für die Europäische Gemeinschaft. Zur Notwendigkeit einer EG-Ostpolitik. Nomos, Baden-Baden 1994, ISBN 3-7890-3169-0.
* Evaluierungsansätze zu ausgewählten Politikbereichen der Europäischen Union. Europa-Union-Verlag, Bonn 1996, ISBN 3-7713-0520-9.

## Referències

* ↑ Deutsche Datel verkauft Arxivat 2007-09-29 a Wayback Machine., computerwoche, 4. Dezember 1974

## Enllaços externs

* (alemany) Web de Bernhard Friedmann
# Berzosilla

Berzosilla és un municipi de la província de Palència a la comunitat autònoma de Castella i Lleó (Espanya). Comprèn els pobles de Báscones de Ebro, Cuillas del Valle i Olleros de Paredes Rubias.

## Demografia

Evolució demogràfica :
| 1991 | 1996 | 2001 | 2004 |
| 90 | 77 | 68 | 63 |
# Controlador de porta

Un controlador de porta és un amplificador de potència que accepta una entrada de baixa potència d'un controlador IC i produeix una entrada d'accionament d'alta intensitat per a la porta d'un transistor d'alta potència, com ara un IGBT o un MOSFET de potència. Els controladors de la porta es poden proporcionar en xip o com a mòdul discret. En essència, un controlador de porta consisteix en un canviador de nivell en combinació amb un amplificador. Un IC controlador de porta serveix com a interfície entre els senyals de control (controladors digitals o analògics) i els interruptors d'alimentació (IGBT, MOSFET, MOSFET SiC i HEMT GaN). Una solució de controlador de porta integrada redueix la complexitat del disseny, el temps de desenvolupament, la llista de materials (BOM) i l'espai de la placa alhora que millora la fiabilitat de les solucions d'accionament de la porta implementades de manera discreta.

## Història

L'any 1989, International Rectifier (IR) va presentar el primer producte de controlador de porta HVIC monolític, la tecnologia de circuit integrat d'alta tensió (HVIC) utilitza estructures monolítices patentades i patentades que integren dispositius bipolars, CMOS i DMOS laterals amb tensions de ruptura superiors a 700 V i 1400. V per a tensions de compensació de funcionament de 600 V i 1200 V.
Mitjançant aquesta tecnologia HVIC de senyal mixta, es poden implementar tant circuits de canvi de nivell d'alta tensió com circuits analògics i digitals de baixa tensió. Amb la capacitat de col·locar circuits d'alta tensió (en un "pou" format per anells de polisilici), que poden "flotar" 600 V o 1200 V, en el mateix silici lluny de la resta de circuits de baixa tensió, costat alt Els MOSFET de potència o IGBT existeixen en moltes topologies de circuits fora de línia populars, com ara buck, boost sincrònic, mig pont, pont complet i trifàsic. Els controladors de porta HVIC amb interruptors flotants són adequats per a topologies que requereixen configuracions de costat alt, mig pont i trifàsic.

## Propòsit

A diferència dels transistors bipolars, els MOSFET no requereixen una entrada de potència constant, sempre que no s'encenen o apaguen. L'elèctrode de porta aïllat del MOSFET forma un condensador (condensador de porta), que s'ha de carregar o descarregar cada vegada que el MOSFET s'encén o s'apaga. Com que un transistor requereix una tensió de porta particular per engegar-se, el condensador de porta s'ha de carregar com a mínim a la tensió de porta necessària perquè el transistor s'encengui. De la mateixa manera, per apagar el transistor, aquesta càrrega s'ha de dissipar, és a dir, s'ha de descarregar el condensador de porta.

## Referències

* 1 2 https://www.infineon.com/dgdl/Infineon-Selection_Guide_Gate_Driver_ICs-SG-v01_00-EN.pdf?fileId=5546d46250cc1fdf015110069cb90f49 Plantilla:Bare URL PDF
* ↑ «Gate Driver ICs - Infineon Technologies».
* ↑ Palaniappan, Bhuvana Madhaiyan, Sampath. «Introduction to Gate Drivers for Power Electronics» (en anglès). https://talema.com,+22-10-2018.+[Consulta: 18 maig 2023].
# Dušan Mijić

Dušan Mijić (Krupa na Vrbasu, Banja Luka, 23 de gener de 1965) és un futbolista i entrenador bosnià. Com a futbolista ocupava la posició de migcampista. Va destacar a les files de la FK Vojvodina, amb qui va jugar 125 partits i va marcar 4 gols a l'antiga lliga de Iugoslàvia, entre 1982 i 1991. Va guanyar el campionat domèstic de 1989. Posteriorment va jugar al RCD Espanyol, al Palamós CF i a l'AO Kavala. Després de penjar les botes, ha seguit vinculat al món del futbol com a entrenador. Ha dirigit a la mateixa Voivodina, al FK Veternik i a l'Ararat Yerevan armeni.

## Referències

* ↑ Fitxa del jugador
* ↑ Fitxa a Playerhistory
* ↑ «Fitxa a Yu.com». Arxivat de l'original el 2010-03-23. [Consulta: 13 gener 2011].